Diari Oficial de la Generalitat Valenciana


Sumari del DOGV 5331, del 24-08-2006 (2006/9675)

Informació pública de l'acord plenari de data 4 de maig de 2006, s'aproven les bases i convocatoria dels Premis Fernando Albi Anualitat 2005, d'Estudis sobre Administració Local.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5331

Data del DOGV
:   24-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9675


Data del document
:   04-05-2006

Organisme emissor
:   Diputacio Provincial d'Alacant

Tipus de document
:   Acord

Descriptors 

:   * administració local
    * distinció honorífica
    * premi cultural

Informació pública de l'acord plenari de data 4 de maig de 2006, s'aproven les bases i convocatoria dels Premis Fernando Albi Anualitat 2005, d'Estudis sobre Administració Local. [2006/9675]  
Per acord plenari de data 4 de maig de 2006 s'aproven les bases i la convocatòria dels Premis Fernando Albi Anualitat 2005, d'Estudis sobre Administració Local.  
Nota: el termini de presentació de treballs queda prorrogat al dia 1 de setembre de l'any 2006  
Primera  
La present convocatòria dels Premis Fernando Albi comprén els següents:  
. Un premi de 9.000 €, a què podran concórrer qualssevol persones físiques espanyoles.  
. Un premi de 9.000 €, a què podrà concórrer qualsevol persona física de les diferents nacionalitats iberoamericanes; i una ajuda per a les despeses del viatge de 900 €.   
Segona  
Els treballs que s'hi presenten, han de ser originals i inèdits, i versaran sobre qualsevol tema referit a l'administració local. Hauran de tindre una extensió mínima de cent fulls, i s'hi presentaran dos exemplars, escrits a doble espai, en llengua castellana, per una sola cara, o en suport informàtic (Adobe Acrobat).  
Els autors iberoamericans referiran el seu treball a l'administració local del seu país respectiu.  
Tercera  
Els treballs, que no hauran de ser firmats ni hauran de portar inscripció o cap senyal, es presentaran amb un lema o títol.  
En un sobre a banda tancat es constatarà a l'exterior el lema o títol, amb alguna de les següents expressions, segons siga procedent: PREMI FERNANDO ALBI . DIPUTACIÓ D'ALACANT O PREMI FERNANDO ALBI . DIPUTACIÓ D'ALACANT EXTENSIÓ IBEROAMERICANA. A l'interior del sobre s'inclourà, emplenat correctament, l'Annex I d'esta convocatòria.  
Quarta  
El termini de presentació de treballs acaba el dia 30 de juny de l'any 2006, i hauran de ser tramesos a la Diputació Provincial d'Alacant, Departament de Servicis Jurídics. Av. de l'Estació 6. CP 03434 Alacant. Es consideraran inclosos dins del termini expressat els treballs tremesos per correu que presenten el mata-segells d'origen amb la data indicada o anterior.  
S'hi donarà a la convocatòria la major difusió possible, tant a nivell nacional com als països iberoamericans, a les ambaixades dels quals a Espanya se'ls farà arribar tota la informació necessària.   
La Diputació Provincial d'Alacant facilitarà informació sobre la convocatòria a la seua seu, telèfon 738476211, per correu electrònic kycevwxtshhsufvgyz@dzl-goqctebe.hc, i al seu portal institucional www.ladipu.com on es publicaran les Bases que regulen els premis, així com la resolució del jurat.  
Cinquena  
El jurat que haurà de decidir sobre l'atorgament dels premis serà únic i el presidirà, si no delega, l'Il.lm. Sr. President de la Diputació Provincial, qui anomenarà sis vocals, d'entre ells un serà membre de la corporació, entre persones de prestigi reconegut en l'àmbit del dret públic.  
El jurat s'hi constituirà vàlidament amb l'assistència del Sr. President i tres vocals, un dels quals actuarà com a secretari  
La resolució del jurat serà inapel.lable, i s'hi podrà declarar deserts els premis, que no s'acumularan en este cas a futures convocatòries.  
Sisena  
Totes aquelles persones que intervinguen o participen en el procés de concessió dels premis guardaran confidencialitat respecte dels resultats i les valoracions emeses sobre els treballs presentats.  
Setena  
El jurat elevarà les seues resolucions a la presidència de l'Excma. Diputació Provincial amb antelació suficient perquè els premis puguen ser lliurats en acte públic en el mes de desembre, acte de lliurament dels premis a què hauran d'assistir els premiats, excepte en cas de força major, en la data i el lloc fixats a este efecte.  
Huitena  
1r Els candidats es comprometen en la mateixa presentació del seu treball, i adjuntaran el model Annex I d'estes Bases, a la seua acceptació plena, i de totes les decisions que adopte el jurat per a interpretar-les o aplicar-les.  
2n La Diputació Provincial d'Alacant es reserva el dret a publicar i a divulgar, sense ànim de lucre, i per un període de temps no superior a 6 mesos, aquells treballs que se n'estimen mereixedors, esta decisió de publicar i divulgar serà adoptada pel jurat en ocasió de l'atorgament dels premis.  
Novena  
Els treballs presentats i no premiats podran ser retirats pels seus autors o persones autoritzades correctament, en el termini de dos mesos comptadors des de la data de publicació al Butlletí Oficial de la Província de la concessió dels premis, a la finalització d'este termini els treballs seran destruïts a fi de protegir els drets de propietat intel.lectual sobre ells.  
Desena  
La presentació de treballs a estos premis implica l'acceptació, per part dels concursants, d'estes bases i de totes les decisions que hi adopte el jurat per interpretar-les o aplicar-les.  
Alacant, 28 de juliol de 2006.. El diputat de Recursos Humans: José López Garrido. La secretaria general: Amparo Koninckx Frasquet.